OpenLLM-France/wikimedia huggingface dataset:
# Història d'una gavina i del gat que li va ensenyar a volar

Història d'una gavina i del gat que li va ensenyar a volar (títol original: La Gabbianella e il Gatto) és una pel·lícula d'animació italiana dirigida per Enzo D'Alò, estrenada l'any 1998. Ha estat doblada al català.
Es tracta d'una lliure adaptació d'una novel·la de l'escriptor xilè Luis Sepúlveda, Història d'una gavina i del gat qui li va ensenyar a volar, aparegut l'any 1996.

## Argument

Kengah, una gavina, cau al port d'Hamburg després de quedar atrapada pel petroli d'una marea negra. Cau sota la protecció del gat Zorba. Abans de morir, pon un ou i arrenca al gat la triple promesa de no menjar-se l'ou, d'ocupar-se de la gavina que en sortirà i d'ensenyar-la a volar.
Zorba està molt ocupat però la promesa d'un gat s'ha de mantenir. Resol llavors ocupar-se de l'ou i de la gavina que en neix, Felicitat. Ajudat dels seus amics, Zorba protegeix Felicitat dels múltiples perills que aguaiten una gavina acabada de néixer en un port, i en particular de les bandes de rates que infesten els embornals.
Per ensenyar a volar, entra en contacte amb l'únic humà del port en qui els gats tenen uns mica de confiança: la filla d'un poeta.

## Rebuda

* El film suposa a Enzo De Alò una Cinta d'Argent especial de part del Sindicat nacional italià dels periodistes de cinema; assoleix igualment el Premi del públic al Festival internacional del film per a nens de Montreal l'any 2000.
* També entra al Festival d'Annecy: Secció oficial llargmetratges a concurs
* Crítica "Diferents, bons, emocionants dibuixos"

## Referències

* ↑ «Història d'una gavina i del gat que li va ensenyar a volar». esadir.cat.
* ↑ «La Gabbianella e il Gatto». Allociné.
* ↑ «premis». Arxivat de l'original el 2016-03-04. [Consulta: 27 gener 2018].
* ↑ Angulo, Javier «La Gabbianella e il Gatto». Cinemanía.
# Trituradora de paper

Una trituradora de paper és un aparell que tritura documents a trossos, de manera que la informació que contenen resulta il·legible.

## Tipus

Hi ha dos tipus de trituradores de paper:
* Trituradores de Paper de Tall en Línia recta - Tallen el document en tires primes. El problema aquí és que hi ha fragments d'informació que encara poden ser llegibles, i les parts poden unir-se per tenir sentit.
* Trituradores de Paper de Tall creuat - Aquesta trituradora talla el document tant verticalment com horitzontalment. D'aquesta manera, el document és tallat en trossos quadrats molt diminuts, sent gairebé impossible unir-los de nou. Les trituradores de paper de tall creuat costen més, però proporcionen més seguretat.

## Referències

* ↑ «Trituradores de paper de tall creuat». Arxivat de l'original el 2012-03-26. [Consulta: 18 octubre 2011].
# Parla (Madrid)

Parla és un municipi situat al sud de la comunitat autònoma de Madrid, a aproximadament 20 km de la capital, Madrid. Té 102 458 habitants (2007). La major part del seu desenvolupament demogràfic s'ha produït el segle xx (l'any 1900 tenia 1200 habitants).
# Paula Barceló Martín

Paula Barceló Martín (Palma, 13 març de 1996) és una esportista palmesana que competeix en vela a les classes Optimist, 470 i 49er FX. Va guanyar una medalla d'or en el Campionat Mundial de Classe 49er de 2020.

## Trajectòria

Va començar a navegar en la classe Optimist a l'edat de 9 anys, al Club Nàutic S'Arenal. L'any 2010, a l'edat de 14 anys, va aconseguir la medalla de bronze en categoria juvenil en el Campionat d'Europa de la classe, celebrat a Kamień Pomorski. Es va canviar a la classe 420 l'any 2012.
El 2015 va començar a competir en la classe 470, amb Sílvia Mas, i a l'agost d'aquest any va obtenir la medalla de plata al Campionat d'Europa juvenil de la classe 470. A l'any següent va participar en el Campionat de Món juvenil, celebrat a Kiel, aconseguint la medalla d'or, i en el Campionat Europeu juvenil, on va guanyar la medalla de bronze.
El gener de 2017 va participar en la Copa d'el Món de Vela, a Miami (EUA), guanyant la medalla de bronze. A finals del mes d'agost d'aquest mateix any va tornar a participar, juntament amb Sílvia Mas, al Campionat de Món juvenil, on van repetir la medalla d'or que havien aconseguit en 2016.

## Palmarès internacional

49er FX :
| Campionat del món ||||
| Any | Lloc | Medalla | Classe |
| 2020 | Geelong ( Austràlia) | 1 | 49er FX |

## Referències

* ↑ «Silvia Más y Paula Barceló vuelven a la carga en el Campeonato de España de 470.» (en castellà). Thornado - Velas & Vientos. Arxivat de l'original el 2016-11-05. [Consulta: 14 octubre 2020].
* ↑ «Paula Barcelo Martin - Sailor Biography» (en anglès). World Salinig. Arxivat de l'original el 2020-10-18. [Consulta: 14 octubre 2020].
* 1 2 «NIVEA IODA EUROPEAN CHAMPIONSHIP» (en anglès). optiworld.org. [Consulta: 14 octubre 2020].
* ↑ «08 - 15 agost 2015 - 429 & 470 Junior European Championships» (en anglès). Yatch Club Port Bourgas, Bulgaria. [Consulta: 14 octubre 2020].
* ↑ «Kieler Woche 2016» (en anglès). www.470.org. [Consulta: 14 octubre 2020].
* ↑ «420 & 470 JUNIOR EUROPEAN CHAMPIONSHIPS» (en anglès). 420sailing.org, 2016. [Consulta: 14 octubre 2020].
* ↑ «2017 470 Junior World Championship» (en anglès). International 470 Class Association. [Consulta: 14 octubre 2020].
# Paríguino

Paríguino (en rus: Парыгино) és un poble de l'óblast d'Astracan, a Rússia, segons el cens del 2010 tenia 312 habitants.

## Referències

* ↑ Карта села Бирючек в Астраханской области
* ↑ «Всероссийская перепись населения 2010 года. 1. Численность и размещение населения Астраханской области». Arxivat de l'original el 2018-08-27. [Consulta: 18 març 2019].
* ↑ Расстояние от Бирючека до Камызяка
# Paríjskaia Kommuna (Vorónej)

* Per a altres significats, vegeu «Paríjskaia Kommuna».
Paríjskaia Kommuna (en rus: Парижская Коммуна) és un poble de l'óblast de Vorónej, a Rússia, segons el cens del 2010 tenia 844 habitants.

## Referències

* ↑ Село Бобяково на карте
* ↑ Всероссийская перепись населения 2010 года. Численность населения городских округов, муниципальных районов, городских и сельских поселений, городских и сельских населённых пунктов Воронежской области
* ↑ Расстояние от Анны до Бобякова
# Perot de Granyana

Perot de Granyana era un agricultor castellonenc, que suposadament va trobar en 1366 una imatge d'una mare de déu, mentre llaurava el seu camp amb dos bous. Segons l'historiador Josep Sánchez Adell, el terreny on actualment es troba la Basílica de la Mare de Déu del Lledó era propietat de Perot de Granyana.

## Referències

* ↑ «Perot de Granyana Castellón Basílica del Lledó historia José Sánchez Adell | www.basilicadellledo.es Página Oficial de la Basílica de la Mare de Deu del Lledó» (en espanyol europeu). [Consulta: 4 febrer 2020].
# Perove (Crimea)

* Per a altres significats, vegeu «Perovo».
Perove (en (ucraïnès): Перове, en rus: Перово, Perovo) és un poble de la República Autònoma de Crimea a Ucraïna, que el 2021 tenia 3.995 habitants. Pertany al districte de Simferòpol.

## Referències

* ↑ «Об установлении границ поселка Айкаван, сел Ана-Юрт, Дружного, Ивановки, Строгановки, Трудового Трудовского сельского совета (Симферопольский район) Автономной Республики Крым». Arxivat de l'original el 2015-12-22. [Consulta: 14 desembre 2015].
* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
* ↑ «Новые телефонные коды городов Крыма». Крымтелеком. Arxivat de l'original el 2016-05-06. [Consulta: 24 juliol 2016].
# Peessa

Peessa (grec antic: Ποιῆσσα o Ποιήεσσα, Poiêssa) fou una ciutat de l'antiga Grècia situada a l'illa de Ceos. Era una població marítima, a la costa occidental de l'illa, mirant cap a Atenes. Les restes de la ciutat es troben a uns 10 km al sud de Iulis, la capital, en un indret anomenat Pisses (en grec: Ποίσσες), en referència a l'antiga ciutat.
Peessa fou una de les quatre polis de l'illa de Ceos, juntament amb Corèsia, Cartea i Iulis. A final del segle v aC, totes quatre s'organitzaren en una federació de polis a efectes de política exterior, però mantengueren la seva independència. De tota manera, és possible que Peessa no participàs d'aquesta federació, perquè les fonts no sempre l'esmenten. També és possible que l'omissió es degui al fet que havia perdut importància, sobretot tenint en compte que, en temps d'Estrabó, al segle i aC, depenia de Cartea, i possiblement romania despoblada o amb poca població.
A prop de la ciutat es trobava un santuari d'Apol·lo Esminteu, del qual s'han trobat restes sota l'església d'Agios Sideros. Entre el santuari d'Apol·lo i les ruïnes de Peessa es trobava un santuari d'Atene Nedúsia, que es creia que havia estat erigit per Nèstor quan va tornar de la Guerra de Troia.

## Referències

* ↑ Hansen, M. H.; Nielsen, T. H. An inventory of archaic and classical poleis. Oxford University Press, 2004, p. 747-751.
* ↑ Estrabó, Geografia, X 5.6.
# Pedró dels Quatre Batlles

* Per a altres significats, vegeu «Tossa d'Alp».
El Pedró dels Quatre Batlles és el cim de major altitud del Port del Comte i, per tant, del Solsonès. Per bé que l'altitud que se li sol assignar de manera generalitzada és la de 2.383 m. en l'edició digital del mapa de Catalunya de l'Institut Cartogràfic de Catalunya se li assigna una altitud de 2.386,5 m. Es troba a la divisòria d'aigües entre el Cardener i el Segre, i té una gran visió sobre la Serra del Cadí, Pedraforca, gran part dels Pirineus, i bona part de la Catalunya Central, terres cap a Lleida, etc.
No té la forma d'un pic que destaqui de manera notòria sinó que apareix com una més de les suaus ondulacions que formen la carena de la serra. Tant és així que la superfície que supera els 2.380 m d'altitud és d'1,6 ha.
Aquest cim està inclòs al llistat dels 100 cims de la FEEC.
A la seva rodalia es troben els següents accidents geogràfics:
* A 650 m de distància en direcció nord, el segon pic de major altitud de la serra: la Tossa Pelada, de 2.379 m.
* A 582 m de distància cap al sud i separat d'ell per la Coma de la Comtessa, el tercer pic de major altitud de la serra: El Vulturó, de 2.348,9 m.
* A 1.863 m cap al NE, el quart pic de major altitud de la serra: el Tossal de l'Estivella, de 2.338,3 m.
* A 1.746 m cap al SW, el cinquè pic de major altitud de la serra: el Gespeguera, de 2.332,9 m.
* Al vessant SW, la ja esmentada Coma de la Comtessa.
* Al vessant SE, el Prat del Duc amb la Font del Duc.
El seu nom fa referència al fet que allà hi conflueixen quatre termes municipals: els d'Odèn (SW) i la Coma i la Pedra (SE i E) del Solsonès i els de Fígols i Alinyà (W) i la Vansa i Fórnols (N i NE) de l'Alt Urgell. I un pedró és el nom amb què es designava la pedra o el munt de pedres que es posaven per a indicar els límits d'un terme o d'una finca.

## Referències

* ↑ Aquest topònim figura al «Nomenclàtor oficial de toponímia de Catalunya». www.gencat.cat. Departament de Territori i Sostenibilitat, Generalitat de Catalunya, 01-01-2015.
* 1 2 «Pedró dels Quatre Batlles». Gran Enciclopèdia Catalana. Barcelona: Grup Enciclopèdia Catalana.
* 1 2 Institut Cartogràfic i Geològic de Catalunya
* ↑ «El Pedró dels Quatre Batlles». Turisme Vall de Lord. [Consulta: 21 agost 2020].
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# PAE

PAE té els següents significats:
* Ciència i tecnologia:
** Embolització arterial prostàtica (del seu nom en anglès Prostatic Artery Embolization), tractament per a corregir la hiperplàsia benigna de pròstata
** Extensió d'adreça física (del seu nom en anglès Physical Address Extension), funcionalitat dels microprocessadors x86 per a incrementar la memòria gestionada
** Meningoencefalitis amèbica primària (del seu nom en anglès Primary Amoebic Encephalitis), tipus de meningoencefalitis produïda per amebes
** Petit aparell electrodomèstic, categoria d'electrodomèstic de dimensions petites
** Píndola anticonceptiva d'emergència, píndola per a afavorir la contracepció postcoital
* Economia:
** Pacific Architects and Engineers, empresa de serveis de seguretat i defensa dels Estats Units
** Plataforma d'Autoeditors, companyia discogràfica amb seu a Barcelona
** Polígon d'activitat econòmica, zona destinada a activitats econòmiques
* Política:
** Acadèmia Pontifícia Eclesiàstica (del seu nom en italià Pontificia Accademia Ecclesiastica), institució de la Santa Seu encarregada de formar els seus diplomàtics
** Partit Agrari Espanyol, partit polític històric d'Espanya
** Programa de Auto Emprego, programa contra l'atur promogut pel sociòleg Clodomir Santos de Morais al Brasil
** Protecció Animal Equador, moviment antitaurí de l'Equador
** Portal d'Administració Electrònica, portal d'internet de l'administració electrònica del govern d'Espanya
** Punt d'Atenció a l'Emprenedor, centres públics en els què s'assessora i presta serveis als emprenedors
* Altres:
** Club de futbol (de l'acrònim en grec Ποδοσφαιρική Αθλητική Ενωση, transliterat Podosfairikí Athlitikí Enosi), associació esportiva per a la pràctica del futbol
** Producció agroalimentària ecològica, tècnica d'explotació agrícola ambientalment sostenible
# PAH

PAH té els següents significats:
* Hidrocarbur aromàtic policíclic (acrònim en anglès): compost orgànic d'anelles aromàtiques.
* Plataforma d'Afectats per la Hipoteca: organització ciutadana en defensa de l'habitatge digne.
# Per aspera ad astra

Per aspera ad astra és una frase llatina que en català significa "Per camins ardus cap als estels", «A través de l'esforç, el triomf», o «Cap als estels a través de les dificultats».
També trobem la variant “ad astra per aspera". L'etimologia de l'expressió és la següentː Per aspera ve de la paraula llatina asper 'aspre'. Ad és una preposició llatina que expressa direcció cap a l'espai o el temps. Ad astraː cap els estels.
És freqüentment utilitzada com un lema en heràldica, així com a lema de diverses organitzacions o publicacions:
* “Per aspera ad astra” era el lema del Gran Ducat de Mecklenburg-Schwerin, estat membre de la Confederació del Rin (1806-1813), de la Confederació Germànica (1815-1863), de la Confederació Alemanya del Nord (1866). -1871), i de l'Imperi Alemany (1871-1918);
* "Ad astra per aspera" és el lema de la NASA, sent enregistrat al disc d'or de les Voyager;
* "Ad astra per aspera" és el lema de l'Estat de Kansas, Estats Units.
* “Per aspera ad astra” és el lema de la Força Aèria Sud-africana;
* “Per aspera ad astra” és el lema de l'Orde de les Tres Estrelles, Letònia;
* “Per aspera ad astra” és el lema de la Brigada d'Infanteria Paracaigudes, Espanya;
* "Per Aspera Ad Astra" és el lema de la Universitat Estatal de Califòrnia, East Bay;
* "Per Aspera Ad Astra" és el lema de l'astronauta i governadora general del Canadà Julie Payette;
* "Ad astra per aspera" és el lema de la fictícia Flota Estel·lar, abans de la creació de la Federació Unida de Planetes a l'univers de Star Trek
* “Per Aspera Ad Astra” és el nom del quinze i darrer capítol del videojoc dels estudis 2K Czech, Mafia II;
Cal destacar també les expressions llatines amb significats molt semblants :
* « Ad astra »
* « Ad augusta per angusta », inventada per Victor Hugo a Hernani;
* « Per ardua ad astra », lema de la R.A.F.

## Referències

* ↑ «Apollo 1 Crew Honored in New Tribute Exhibit - NASA» (en anglès americà), 27-01-2017. [Consulta: 13 maig 2024].
* ↑ «Kansas State Motto Ad Astra per Aspera o the Stars with Difficulty». [Consulta: 13 maig 2024].
* ↑ général, Bureau du secrétaire du gouverneur. «Centre des médias», 22-09-2017. [Consulta: 13 maig 2024].
# Perebor (Perm)

* Per a altres significats, vegeu «Perebor».
Perebor (en rus: Перебор) és un poble del krai de Perm, a Rússia, que el 2016 tenia 598 habitants. Es troba al marge esquerre del riu Xakva, afluent del Silva.

## Referències

* ↑ «Сведения о численности населения на 1 января 2016 года по Переборскому сельскому поселению» (en rus). [Consulta: 27 agost 2023].
# Pereant qui ante nos nostra dixerunt

Pereant qui ante nos nostra dixerunt (llatí) o en català que pereixin (o vagin al diable) aquells que digueren abans de nosaltres el que anàvem a dir és una locució llatina que Jeroni d'Estridó va atribuir al seu professor Eli Donat, tot i que el poeta Terenci ja l'hauria utilitzada. Jeroni va escriure: Nihil est dictum, quod non sit dictum prius: unde praeceptor meus Donatus, cum istum versiculum exponeret, «pereant» inquit «qui ante nos nostra dixerunt.» Traduït: res no es diu que no s'hagi dit anteriorment, com el meu professor Donat va dir amb aquest proverbi: Que se'n vagin al diable, etc.
Va esdevenir un proverbi per a indicar, amb cert humor, que algú manlleva idees dels seus predecessors. S'utilitza quan algú que pensa haver fet un treball original descobreix a posteriori que algú altre ja havia dit o escrit el mateix. Persones acusades de plagi poden al·legar que, en el moment de fomular el seu pensament, no eren conscients de la font anterior.

## Referències

* ↑ Guido Geerts et alii, «Pereant (illi) qui ante nos nostra dixerunt (llatí)», Groot Woordenboek der Nederlandse Taal, tom 3, Utrecht-Antwerpen, Van Dale Lexicografie, 1999, pàgina 4112, ISBN 9066484241
* ↑ Christian Lehman, «Elius Donatus»
* ↑ Robert A. Kaster, «Aelius Donatus», Guardians of Language: The Grammarian and Society in Late Antiquity, University of California Press, 1997, pàgina 277, ISBN 9780520212251
* ↑ A History of Classical Scholarship. Vol. 1. from the Sixth Century B.c. to the End of the Middle Ages. , Cup Archive, pàgina 232 (en català: Una història de l'escolàstica clàssica. Tom 1: del segle VI fins a la fi de l'edat mitjana)
* ↑ Jon R. Stone, «Pereant qui ante nos nostra dixerunt», The Routledge Dictionary of Latin Quotations: The Illiterati's Guide to Latin Maxims, Mottoes, Proverbs and Sayings, Routledge, 2005, pàgina 87, ISBN 9780415969086
# Perebor

«Perebor» té aquests significats:
* Perebor (krai de Perm), localitat del krai de Perm, a Rússia
* Perebor (Vladímir), localitat de l'óblast de Vladímir, a Rússia
# Pilar Azemar i Puig de la Bellacasa

Pilar Azemar i Puig de la Bellacasa (Barcelona, 16 de maig de 1895 - Barcelona, 10 de març de 1988) fou una dona catalana, filla de Josep Azemar i Pont i de Concepció Puig de la Bellacasa i Rosés; militant d'UDC i vídua de Manuel Carrasco i Formiguera, polític català afusellat a Burgos pels franquistes l'abril de 1938. Es van casar el 1915 i van tenir vuit fills, entre ells Raimon Carrasco i Azemar.

## Biografia

En esclatar la guerra civil espanyola va acompanyar el seu marit en la seva fugida al País Basc. El 1938 el vaixell en què viatjava tota la família fou interceptat per les tropes franquistes. En arribar a Pasaia la família fou separada i ella, amb una de les filles i la dida, fou tancada a la presó de Sant Sebastià. Ambdues foren acusades de rebel·lió, però després de sis mesos de confinament el setembre de 1938 fou bescanviada per la família de general López Pinto.
Durant la postguerra va presidir alguns dels consells d'UDC a l'abadia de Montserrat, en els quals va fer tot el possible per mantenir viva la memòria del seu marit i el seu llegat. Per aquest motiu el 1988 va rebre la Creu de Sant Jordi.

## Referències

* ↑ «Pilar Azemar i Puig de la Bellacasa». Geneanet.
* ↑ «Pilar Azemar i Puig de la Bellacasa». Generalitat de Catalunya. Arxivat de l'original el 2024-03-24. [Consulta: 24 març 2024].
* ↑ «Pilar Azemar i Puig de la Bellacasa». Gran Enciclopèdia Catalana. Barcelona: Grup Enciclopèdia Catalana.
* ↑ «Cartes des de la presó». MANUEL CARRASCO I FORMIGUERA. [Consulta: 24 març 2024].
* ↑ «Exposició: Manuel Carrasco i Formiguera. Una vida per la llibertat». Generalitat de Catalunya. [Consulta: 24 març 2024].
* ↑ «Creu de Sant Jordi 1982-1990». GEC. Grup Enciclopèdia.
# Piarres Lafitte

Piarres Lafitte Ithurralde (Luhuso, Lapurdi, 21 de maig de 1901 - Baiona, Lapurdi, 23 de febrer de 1985) fou un sacerdot i escriptor basc en euskera conegut pels seus estudis sobre la literatura en euskera, especialment la popular. Va ser fundador i director de les revistes Herria (1944) i Aitzina. Va ser precursor del primer grup vinculat al nacionalisme basc a Iparralde, anomenat eskualerriste.

## Treballs
### Narrativa

* Historio-misterio edo etherazainaren ipui hautatuak (1990, Publicació Herri-Egan)

### Assaig

* Koblakarien legea (1935, Gure Herria)
* Mende huntako euskaldun idazleen Pentsa-bideak (1974, Gure Herria)
* Pierre Topet-Etxahun (1970, Editions Herria)

### Antologia

* Euskadunen Loretegia. XVI-garren mendetik hunateko liburuetatik bildua. Lehen zatia (1645-1800) (1931, Lasserre)

### Teatre

* Hil biziaren ordenua (1963, Herria)
* Santcho Azkarra (1954, Ed. Herria)

### Bertsos

* Mañex Etchamendi bertsularia (1972, Auspoa)
* Murtuts eta bertze... (artho churitzeko zonbait ichorio chahar) (1945, Aintzina)

### Col·lecció

* Kazetari lan hautatuak (2002, Elkar)

## Enllaços externs

* Piarres Lafitte Ithurralde, Auñamendi Eusko Entziklopedia.
* «Piarres Lafitte», Literaturaren Zubitegia.

## Referències

* ↑ (basc) Emile LARRE: «Piarres Lafitte joan zaiku (1901-1985)», Euskera, XXX.
# Piatikhatki

Piatikhatki (rus: Пятихатки) és un khútor del krai de Krasnodar, a Rússia. Es troba a la vora esquerra del riu Tsibanova, que desemboca a la mar Negra. És a 7 km al nord d'Anapa i a 128 km a l'oest de Krasnodar.
Pertany al poble de Tsibanobalka.
# Peromyscus stirtoni

Peromyscus stirtoni és una espècie de mamífer rosegador de la família dels cricètids. Viu a altituds d'entre 200 i 1.000 msnm a El Salvador, Guatemala, Hondures i Nicaragua. Els seus hàbitats naturals són els turons i les valls de clima àrid o semiàrid situades dins de boscos caducifolis, bardissars i matollars secs. És una espècie en risc mínim, és a dir, no sembla que hi hagi cap amenaça significativa per a la seva supervivència.
L'espècie fou anomenada en honor del paleontòleg estatunidenc Ruben Arthur Stirton.

## Referències

* ↑ Woodman, N. et al. Peromyscus stirtoni. UICN 2008. Llista Vermella d'espècies amenaçades de la UICN, edició 2008, consultada el 19 agost 2016.
* ↑ Beolens, B.; Watkins, M.; Grayson, M. The Eponym Dictionary of Mammals (en anglès). Johns Hopkins University Press, 2009, p. 394. ISBN 978-0801893049.
# Parker (Dakota del Sud)

Parker és una població dels Estats Units a l'estat de Dakota del Sud. Segons el cens del 2000 tenia 1.031 habitants.

## Demografia

Segons el cens del 2000, Parker tenia 1.031 habitants, 431 habitatges, i 293 famílies. La densitat de població era de 428 habitants per km².
Dels 431 habitatges en un 29,7% hi vivien nens de menys de 18 anys, en un 57,1% hi vivien parelles casades, en un 8,6% dones solteres, i en un 32% no eren unitats familiars. En el 28,8% dels habitatges hi vivien persones soles el 17,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,34 i el nombre mitjà de persones que vivien en cada família era de 2,88.
Per edats la població es repartia de la següent manera: un 24,2% tenia menys de 18 anys, un 5,7% entre 18 i 24, un 26% entre 25 i 44, un 21% de 45 a 60 i un 23% 65 anys o més.
L'edat mediana era de 41 anys. Per cada 100 dones de 18 o més anys hi havia 89,1 homes.
La renda mediana per habitatge era de 37.250 $ i la renda mediana per família de 44.226 $. Els homes tenien una renda mediana de 28.698 $ mentre que les dones 20.909 $. La renda per capita de la població era de 17.225 $. Entorn del 7,7% de les famílies i el 7,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Parker». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 11 agost 2010].
* ↑ «Geographic Comparison Table- Parker». American Fact Finder. Oficina del Cens dels Estats Units, 12-01-2010.